നവകേരള പുരസ്കാര നിറവില് പൂവച്ചല് ഗ്രാമ പഞ്ചായത്ത് കാട്ടാക്കട : നവകേരള പുരസ്കാര നിറവില് പൂവച്ചല് ഗ്രാമ പഞ്ചായത്ത്. ഖരമാലിന്യ സംസ്കരണം ഫലപ്രദമായി നടപ്പിലാക്കിയതിനു മികച്ച തദ്ദേശ സ്വയംഭരണ സ്ഥാപനങ്ങള്ക്കുള്ള അവാര്ഡാണ് നവ കേരളം പുരസ്കാരം. ജില്ലാ പഞ്ചായത്ത് പ്രസിഡന്റ് ഡി.സുരേഷ് കുമാറില്നിന്ന് പൂവച്ചല് ഗ്രാമപ്പഞ്ചായത്ത് പ്രസിഡന്റ് ടി.സനല്കുമാര്, വൈസ് പ്രസിഡന്റ് ഒ.ശ്രീകുമാരി, സെക്രട്ടറി എസ്.പ്രവീണ് എന്നിവര് ചേര്ന്ന് പുരസ്കാരം ഏറ്റുവാങ്ങി. രണ്ടുലക്ഷം രൂപയും മുഖ്യമന്ത്രി ഒപ്പിട്ട പ്രശസ്തിപത്രവുമാണ് പുരസ്കാരം പുരസ്കാരം. ശേഷം പൊതു യോഗവും സംഘടിപ്പിച്ചു. പൂവച്ചല് ഗവ. യു.പി. സ്കൂളില് ചേര്ന്ന പൊതുയോഗം ജി.സ്റ്റീഫന് എം.എല്.എ. ഉദ്ഘാടനം ചെയ്തു. തിരുവനന്തപുരം എ.ഡി.എം. സഫീര് മുഹമ്മദ്, പഞ്ചായത്ത് ഡെപ്യൂട്ടി ഡയറക്ടര് ത്രേസ്യാമ്മ ആന്റണി, ഹരിത കേരള മിഷന് കോ ഓര്ഡിനേറ്റര് ഡി.ഹുമയൂണ് തുടങ്ങി നിരവധി പ്രമുഖര് പങ്കെടുത്തു. The post നവകേരള പുരസ്കാര നിറവില് പൂവച്ചല് ഗ്രാമ പഞ്ചായത്ത് first appeared on MalayalamExpressOnline.